Guvernul spaniol a adoptat marţi, în cadrul unei reuniuni a Consiliului de Miniştri, un decret prin care recunoaşte oficial statul Palestina, a anunţat purtătoarea de cuvânt a guvernului condus de Pedro Sanchez, relatează France Presse.
Într-o scurtă declaraţie solemnă făcută marţi dimineaţă, premierul spaniol a afirmat că această recunoaştere, coordonată cu Irlanda şi Norvegia, este "o necesitate" pentru "realizarea păcii" între israelieni şi palestinieni.